smcproject/ml-wiki-sentences huggingface dataset:
കട്ടപ്പന നഗരസഭ കട്ടപ്പന രാഷ്ട്രീയ ഭൂപടം
കട്ടപ്പന രാഷ്ട്രീയ ഭൂപടം കട്ടപ്പന നഗരസഭ 9°45′08″N 77°06′54″E ﻿ / ﻿ 9.7522°N 77.1150°E ﻿ / 9.7522; 77.1150 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ സംസ്ഥാനം കേരളം ജില്ല ഇടുക്കി ഭരണസ്ഥാപനം(ങ്ങൾ) കട്ടപ്പന നഗരസഭ കട്ടപ്പന നഗരസഭ നഗരസഭ ചെയർമാൻ ' ' വിസ്തീർണ്ണം 52.77 ചതുരശ്ര കിലോമീറ്റർ ജനസംഖ്യ 39608(2001ലെ കാനേഷുമാരി പ്രകാരം) ജനസാന്ദ്രത 783/ ച.
മീ കോഡുകൾ • തപാൽ • ടെലിഫോൺ 685508 +04868 സമയമേഖല UTC +5:30 പ്രധാന ആകർഷണങ്ങൾ അഞ്ചുരുളി, കല്യാണത്തണ്ട്
കേരളത്തിലെ ഇടുക്കി ജില്ലയിലെ ഉടുമ്പഞ്ചോല താലൂക്കിലെ ഒരു നഗരസഭയാണ് കട്ടപ്പന നഗരസഭ .
ഇടുക്കി ജില്ലയിലെ പ്രധാന വ്യാപാരകേന്ദ്രം കൂടിയായ ഈ പ്രദേശം ഗ്രാമീണ സവിശേഷതകൾ കാത്തുസൂക്ഷിച്ചുകൊണ്ടുള്ള നഗരമാണ്.
1964 ൽ ആണ് കട്ടപ്പന പഞ്ചായത്ത് രൂപവത്കരിക്കുന്നത്.
അതിനുമുമ്പ് ഉപ്പുതറ ഗ്രാമപഞ്ചായത്തിൻറെ ഭാഗമായിരുന്നു കട്ടപ്പന.
2015 ജനുവരി 14ന് പുറപ്പെടുവിച്ച ഉത്തരവുപ്രകാരം കട്ടപ്പനയെ നഗരസഭയാക്കി ഉയർത്തി.
ഇടുക്കി ജില്ലയിലെ രണ്ടാമത്തെ നഗരസഭയും സംസ്ഥാനത്തെ ആദ്യത്തെ ഹൈറേഞ്ച് നഗരസഭയുമാണ് കട്ടപ്പന.
കട്ടപ്പുന്ന എന്ന പേരിൽ നിന്നാണ് കട്ടപ്പന എന്ന പേര് ഉണ്ടായത് എന്ന് ചിലർ വാദിക്കുന്നു.
ഇന്നത്തെ ഇടുക്കിക്കവല ഭാഗത്ത് നിന്നിരുന്ന ഭീമാകാരമായ പുന്ന മരം വലിപ്പം നിമിത്തം കട്ടപ്പുന്ന എന്നു അറിയപ്പെടുകയും മരത്തെ അടയാളമായി സ്വീകരിക്കുകയും ചെയ്തു.
മാത്രമല്ല കട്ടപ്പനയിൽ പനകൾ ഉണ്ടായിരുന്നില്ല.
ആനകളുടെ ഇഷ്ട ദക്ഷണമായ പനകൾ കാടുകളിൽ വളരാൻ ആനകൾ അനുവദിക്കാതെ ഭക്ഷണമാക്കും.
ഇവിടെ അത്രയധികം ആനകളും അതിന്റെ നടപ്പാതകളും ഉണ്ടായിരുന്നു.
ആനത്താരകളാണ് ഇന്നത്തെ റോഡുകളെല്ലാം.
പിന്നീട് കുടിയേറ്റ കർഷകർ കട്ടപ്പുന്നയെന്ന അടയാളത്തെ തെറ്റിദ്ധരിച്ച് കട്ടപ്പനയെന്ന് വിളിച്ചതാണെന്ന് പറയപ്പെടുന്നു.
സമുദ്ര നിരപ്പിൽ നിന്നും 700 മുതൽ 1200 മീറ്റർ വരെ ഉയരമുള്ള കുന്നിൻപ്രദേശങ്ങളും അവയക്ക് ഇടയിലുള്ള ചെറിയ സമതലങ്ങളും, വയലുകളും, പാറക്കെട്ടുകളും ചേർന്ന ഉയർന്ന ഭൂപ്രദേശം.
കൊടും ചൂടും, കൊടും ശൈത്യവും ഇല്ലാത്ത സമശീതോഷ്ണ കാലാവസ്ഥയാണ് കട്ടപ്പനയുടേത്.
വർഷപാതം സംസ്ഥാന ശരാശരിയെക്കാളും കൂടുതലാണ്.
തെക്കു പടിഞ്ഞാറൻ മൺസൂൺ(ഇടവപ്പാതി) ആണ് പ്രധാന മഴക്കാലം.
അതിരുകൾ കിഴക്ക് - വണ്ടൻമേട് ഗ്രാമപഞ്ചായത്ത് തെക്ക് - വണ്ടന്മേട്, കാഞ്ചിയാർ ഗ്രാമപഞ്ചായത്തുകൾ പടിഞ്ഞാറ് -കാഞ്ചിയാർ ഗ്രാമപഞ്ചായത്ത് വടക്ക് - കാമാക്ഷി , ഇരട്ടയാർ , പാമ്പാടുംപാറ ഗ്രാമപഞ്ചായത്തുകൾ കൃഷി
സുഗന്ധ വിളകളായ ഏലം , കാപ്പി , കുരുമുളക് , കൊക്കോ , കരയാമ്പൂ , ജാതി എന്നിവയാണ് പ്രധാനമായും കൃഷിചെയ്യുന്നത്.
നെല്ല് , മരച്ചീനി (കപ്പ)തുടങ്ങിയ ഭക്ഷണവിളകളും പച്ചക്കറികളും ചെറിയതോതിൽ ഉല്പാദിപ്പിക്കുന്നു.
മൺസൂണിനെ ആശ്രയിച്ചുള്ള കൃഷി മാത്രമാണ് നിലനിന്നുവരുന്നത്.
കന്നുകാലി വളർത്തൽ ഇവിടത്തെ കർഷകരുടെ ഒരു പ്രധാന ഉപജീവന മാർഗ്ഗമാണ്.
വലിയകണ്ടം, നരിയംപാറ എന്നിവിടങ്ങളിലെ പാടശേഖരങ്ങളിൽ നെൽകൃഷി പ്രോത്സാഹനത്തിനായി ഗ്രാമപഞ്ചായത്തിൻറെ നേതൃത്വത്തിൽ ഒട്ടനവധി പദ്ധതികൾ നടപ്പിലാക്കുന്നുണ്ട്.
കട്ടപ്പനയുടെ സമ്പദ് വ്യവസ്ഥയുടെ അടിസ്ഥാനം നാണ്യവിളകളാണ്.
ഏലം, കുരുമുളക്, കാപ്പി എന്നിവയുടെ വിലനിലവാരത്തിനനുസരിച്ച് ശക്തിപ്പെട്ടും ശക്തിക്ഷയിച്ചും ഒരു അസ്ഥിര സ്വഭാവമുള്ള സമ്പദ് വ്യവസ്ഥയാണ്.
വിദ്യാസമ്പന്നരായ യുവജനങ്ങളുടെ എണ്ണം കൂടുന്നതിനനുസരിച്ച് ചെറിയതോതിലെങ്കിലും വിദേശ ധനവും സമ്പദ് വ്യവസ്ഥയുടെ ഭാഗമാണ്.
ഒട്ടനവധി വിദ്യാഭ്യാസ സ്ഥാപനങ്ങൾ കട്ടപ്പനയിൽ സ്തുത്യർഹമായ സേവനം ചെയ്യുന്നുണ്ട്.
വിദ്യാലയങ്ങൾ കട്ടപ്പന ഗവ.
ട്രൈബൽ ഹയർസെക്കന്ററി സ്കൂൾ സെൻറ് ജോർജ്ജ് ഹയർസെക്കൻററി സ്കൂൾ ഓസ്യാനം ഹയർസെക്കൻററി സ്കൂൾ ഓക്സീലിയം ഹയർസെക്കൻററി സ്കൂൾ ഇൻഫൻറ് ജീസസ്സ് ഹയർസെക്കൻററി സ്കൂൾ കാർമ്മൽ സ്കൂൾ, പുളിയന്മല സെന്റ് ജെറോംസ് ഹയർ സെക്കന്ററി സ്കൂൾ, വെള്ളയാകുടി സരസ്വതി വിദ്യ പീഠം, വെള്ളയാകുടി നിർമ്മൽ ജ്യോതി പബ്ലിക് സ്കൂൾ, വെള്ളായകുടി കലാലയങ്ങൾ കട്ടപ്പന ഗവ.
കോളേജ് ഐ.എച്ച്.ആർ.ഡി കോളേജ് തൊഴിലധിഷ്ടിത വിദ്യാഭ്യാസ സ്ഥാപനങ്ങൾ ഗവ.
ഐ, കട്ടപ്പന സെൻറ് ജോൺസ് കോളേജ് ഓഫ് നഴ്സിംഗ് വാർഡുകൾ വാഴവര മുളകരമേട് വെള്ളയാംകുടി നത്തുകല്ല് കല്ലുകുന്ന് പേഴുംകവല കൊച്ചുതോവാള ആനകുത്തി പുളിയന്മല പാറക്കടവ് കട്ടപ്പന കുന്തളാംപാറ അമ്പല കവല വള്ളക്കടവ് മേട്ടുകുഴി കടമാക്കുഴി നരിയംപാറ തൊവരയാര് ഐ.റ്റി.
ഐ കുന്ന് വലിയകണ്ടം കല്ല്യണതണ്ട് നിർമ്മലസിറ്റി അവലംബം http://www.trend.kerala.gov.in Archived 2019-09-02 at the Wayback Machine .
കട്ടപ്പനയിലെ ഋതിക് റോഷൻ ഈ ലേഖനവും കട്ടപ്പനയിലെ ഋത്വിക് റോഷൻ എന്ന താളുമായി ലയിപ്പിക്കാൻ നിർദ്ദേശിച്ചിരിക്കുന്നു.
( സംവാദം ) ഇംഗ്ലീഷ് വിലാസം https://ml.wikipedia.org/wiki/Kattappanayile_Rithwik_Roshan
കട്ടപ്പനയിലെ ഋത്വിക് റോഷൻ നാദിർഷ സംവിധാനം ചെയ്ത ഒരു 2016 ഇന്ത്യൻ മലയാള ഭാഷയിലുള്ള റൊമാന്റിക്- കോമഡി നാടക ചിത്രമാണ്.
വിഷ്ണു ഉണ്ണികൃഷ്ണൻ , പ്രയാഗാ മാർട്ടിൻ , ലിജോമോൾ ജോസ് എന്നിവർ അഭിനയിക്കുന്നു.
2016 നവംബർ 18 ന് ഈ ചിത്രം ലോകമെമ്പാടും റിലീസ് ചെയ്തു.
കൂടാതെ ബോക്സ് ഓഫീസിൽ ബ്ലോക്ക്ബസ്റ്റർ ഹിറ്റായിരുന്നു.
ഈ ചിത്രത്തിൽ പറയുന്നത് കൃഷ്ണൻ നായരുടെ alias കിച്ചുവിൻ്റെ കഥയാണ്.
പ്രണയനൈരാശ്യത്തിൻ്റെ പേരിൽ ആത്മഹത്യ ചെയ്യുവാൻ ഒരു ആത്മഹത്യാ മുനമ്പിലേക്ക് ജിയോ (സിജു വിൽസൺ) എന്ന യുവാവ് എത്തുന്നു.
അവിടെ വച്ച്  അവന് ഒരു ആത്മഹത്യാ കുറിപ്പ് കിട്ടുന്നു.
അത് കൃഷ്ണൻ നായരുടെ alias കിച്ചുവിൻ്റ ആത്മഹത്യ കുറിപ്പ് ആയിരുന്നു.
അതിൽ കിച്ചു തൻ്റെ ജീവിത കഥയും താൻ എന്തുകൊണ്ട് ആത്മഹത്യ ചെയ്യുവാൻ തീരുമാനിച്ചു എന്നും എഴുതിയിരുന്നു.
പഴയകാല സൂപ്പർ താരം ജയൻ്റെ കടുത്ത ആരാധകനായ സിനിമപ്രേമി സുരേന്ദ്രൻ alias സുര(സിദ്ദീഖ്) യ്‌ക്ക് തൻ്റെ മകൻ കൃഷ്ണൻ നായർ alias കിച്ചു ( വിഷ്ണു ഉണ്ണികൃഷ്ണൻ ) ഒരു സിനിമ താരം ആകണം എന്ന അതിയായ ആഗ്രഹം ഉണ്ടായിരുന്നു.
അതിനാൽ സുര തൻ്റെ മകനുമായി ഒരു  ബാലതാരം എന്ന നിലയിൽ അവസരങ്ങൾ തേടി പല സംവിധായകരെയും സമീപിക്കുന്നു.
എന്നാൽ അന്ന് കിച്ചുവിന്  അഭിനയിക്കാൻ തീരെ താൽപര്യം ഇല്ലായിരുന്നു.
ഒരിക്കൽ ഒരു ചെറിയ റോളിന് വേണ്ടി സൈക്കിൾ ചവിട്ടാൻ അച്ഛൻ അവനെ പഠിപ്പിക്കുന്നതിൻ്റെ ഇടയിൽ  സൈക്കിളിൽ നിന്നും വീണ് അവൻ്റെ നെറ്റിയിൽ മുറിവും ഉണ്ടാകുന്നു.
അതോടെ അവൻ്റെ അച്ഛൻ തൽക്കാലം തൻ്റെ ആഗ്രഹം ഉപേക്ഷിക്കുന്നു.
സ്കൂളിൽ അവൻ്റെ കറുത്ത നിറത്തിൻ്റെ പേരിൽ അവന് അധിക്ഷേപങ്ങൾ നേരിടേണ്ടി വരുന്നു.
അപ്പോൾ അവിടെ വച്ച്  ദാസപ്പൻ (ധർമ്മജൻ ബോൾഗാട്ടി) എന്ന സഹപാഠി അവനെ ആശ്വസിപ്പിക്കുന്നു.
അങ്ങനെ അവർ ഉറ്റ ചങ്ങാതിമാർ ആകുന്നു.
ഇതിനിടെ കിച്ചുവിൻ്റെ സ്കൂളിൽ പോയ അവൻ്റെ അച്ഛൻ അവനെ തിരിച്ചറിയാനായി കറുത്ത കൃഷ്ണൻ എന്ന് വിളിച്ചു എന്ന് മനസ്സിലാക്കിയ കിച്ചു അതോടെ അച്ഛനുമായി മാനസികമായി അകലുന്നു.
അങ്ങനെയിരിക്കെ  അവൻ പഠിക്കുന്ന സ്കൂളിൽ വച്ച് ഒരു സിനിമാ ഷൂട്ടിങ് നടക്കുകയും അപ്രതീക്ഷിതമായി കിച്ചുവിനു  ആ സിനിമയിൽ അവസരം ലഭിക്കുകയും ചെറുതാണെങ്കിലും ആ വേഷം അവൻ ഭംഗിയായി അവതരിപ്പിക്കുകയും ചെയ്തതിലൂടെ അവൻ സഹപാഠികളുടെയും നാട്ടുകാരുടെയും പ്രശംസയ്ക്ക് പാത്രമാകുകയും ചെയ്തു.
അതോടുകൂടി അവനിൽ ഒരു സിനിമാ സൂപ്പർ സ്റ്റാർ ആകണം എന്നുള്ള  ആഗ്രഹം ഉണ്ടാക്കുകയും ചെയ്തു, അതിനുവേണ്ടിയുള്ള അവൻ്റെ നിരന്തര  ശ്രമങ്ങളുടെ ഫലമായി അവന് സിനിമയിൽ ചെറിയ ചെറിയ ലഭിക്കുകയും കിച്ചു തൻ്റെ ലക്ഷ്യത്തിന് വേണ്ടി പരിശ്രമങ്ങൾ തുടരുകയും ചെയ്തുകൊണ്ടിരുന്നു.
മലയാള സിനിമയിലെ രീതി അനുസരിച്ച് അവൻ ആദ്യമായി ചെയ്ത് വിജയിച്ച റോള് തന്നെയായിരുന്നു അവന് കൂടുതലും ലഭിച്ചുകൊണ്ടിരുന്നത്.
അങ്ങനെ അവൻ ആ വേഷത്തിൽ ഒരു ടൈപ്പ്കാസ്റ്റായി.
അവൻ്റെ നാട്ടിൽ ( കട്ടപ്പന ) പുതിയതായി താമസത്തിന് വന്ന കുടുംബത്തിലെ അംഗമാണ് സുന്ദരിയായ ആൻ മരിയ ( പ്രയാഗാ മാർട്ടിൻ ).
അവൾക്കും ഒരു സിനിമാനടി ആകണം എന്ന ആഗ്രഹം ഉണ്ടായിരുന്നു.
ഒരു പ്രാദേശിക സ്റ്റുഡിയോയിൽ കിച്ചു പ്രശസ്ത സംവിധായകൻ  പ്രിയദർശന്റെ അരികിൽ നിൽക്കുന്ന ഒരു ഫോട്ടോ കണ്ട് അവന് സിനിമാ വ്യവസായവുമായി ബന്ധമുണ്ടെന്ന് വിശ്വസിച്ചുകൊണ്ട് ആൻ മരിയ കിച്ചുവുമായി പെട്ടന്ന് സൗഹൃദത്തിലായി.
എന്നാൽ കിച്ചു തന്നോടുള്ള ആൻ മരിയയുടെ അതിരുകളില്ലാത്ത അടുപ്പം പ്രണയമാണെന്ന് തെറ്റിദ്ധരിച്ചു, പക്ഷെ അവളുടെ കോളേജ് സീനിയർ അമിത്തിനൊപ്പം അവളെ ഒരു ഹോട്ടലിൽ വച്ച് കിച്ചു കാണുകയും അത് സംബന്ധിച്ച് അവളെ രോഷത്തോടെ ചോദ്യം ചെയ്യുകയും ചെയ്തപ്പോൾ അവൾ തനിക്ക് അവനോട് പ്രണയം ഇല്ലെന്നും ഉള്ളത് വെറും സൗഹൃദം മാത്രമാണ് എന്നും തുറന്നു പറഞ്ഞു.
അതു കേട്ടപ്പോൾ അവൻ മാനസികമായി തകർന്ന് പോയി.
തന്റെ പുതിയ സിനിമയിലെ കേന്ദ്ര കഥാപാത്രത്തെ അവതരിപ്പിക്കാൻ കിച്ചു അനുയോജ്യനാണെന്ന് വിശ്വസിച്ചുകൊണ്ട് പ്രശസ്ത സംവിധായകൻ ജെയിംസ് ആന്റണി ( കലാഭവൻ ഷാജോൺ ) ആ വേഷത്തിലേക്ക് അവനെ കാസ്റ്റ് ചെയ്യുന്നു.
ആ വേഷം അഭിനയിക്കാൻ കിച്ചു സിനിമ സെറ്റിൽ എത്തി മെയ്ക്കപ്പ് ചെയ്തുകൊണ്ടിരിക്കുമ്പോൾ  ആ സിനിമയുടെ നിർമ്മാതാവ്, നായകൻ എന്ന നിലയിൽ കിച്ചു പുതുമുഖം ആയതിനാൽ അത് സിനിമയുടെ വിജയസാധ്യത ഇല്ലാതാക്കും എന്ന് പറഞ്ഞ് ആ റോൾ അവനെ കൊണ്ട് ചെയ്യിക്കുവാൻ അനുവദിച്ചില്ല.
അങ്ങനെ കിച്ചുവിന് നായകനായി അഭിനയിക്കാൻ വന്ന ആ അവസരം നഷ്ടപ്പെടുന്നു.
നിരാശനായി വീട്ടിൽ തിരിച്ചെത്തിയപ്പോൾ, കിച്ചു തൻ്റെ പരിചയക്കാരൻ ആവശ്യപ്പെട്ടത് പ്രകാരം മറ്റൊരു  ചലച്ചിത്ര ലൊക്കേഷനിലേക്ക് അയച്ച രണ്ട് പെൺകുട്ടികളോട് അവിടെ ഉണ്ടായിരുന്ന ചില സിനിമാ പ്രവർത്തകർ മോശമായി പെരുമാറിയ മറ്റൊരു പ്രശ്നംകൂടി അഭിമുഖീകരിക്കേണ്ടിവരുന്നു.
ആ പെൺകുട്ടികളിൽ ഒരാൾ അയാളുടെ അയൽവാസി ചന്ദ്രൻ്റെ  മകൾ കനിയായിരുന്നു.
കിച്ചു, തന്റെ വ്യക്തിപരമായ നേട്ടത്തിനായി അവരെ അയച്ചതായി അയൽക്കാരൻ അനുമാനിക്കുന്നു.
അവൻ വഴി തെറ്റിപ്പോയി എന്ന തെറ്റിദ്ധാരണയിൽ അച്ഛൻ സുര കിച്ചുവിനെഗ് അടിക്കുകയും നിന്ദിക്
കുകയും ചെയ്യുന്നു.
വിഷമത്തോടെ വീട് വിട്ടിറങ്ങിയ കിച്ചു തൻ്റെ പ്രണയ പരാജയവും  സിനിമ ജീവിതത്തിൽ സംഭവിച്ച പരാജയവും അച്ഛൻ്റെയും അയൽക്കാരൻ്റെയും കുറ്റപ്പെടുത്തലുകളും എല്ലാംകൊണ്ട് അങ്ങേയറ്റം നിരാശനാവുകയും  താൻ ജീവിതത്തിൽ ഒരു വലിയ പരാജയമാണെന്ന് വിചാരിച്ച് ആത്മഹത്യ ചെയ്യാൻ തീരുമാനിക്കുകയും അതിനുവേണ്ടി പലരും ആത്മഹത്യ ചെയ്തതിൻ്റെ പേരിൽ കുപ്രസിദ്ധിയുള്ള ഒരു പാറക്കെട്ടിലേക്ക് പോകുകയും ചെയ്യുന്നു.
അവിടെ തൻ്റെ ജീവിതകഥ ആത്മഹത്യാ കുറിപ്പായി എഴുതി വച്ച്  ആത്മഹത്യ ചെയ്യാൻ പോകുന്നതിന് മുമ്പായി ഒരു കാർ അതിവേഗം ആ പാറക്കെട്ടിന് മുകളിലേക്ക് വരുന്നത് അവൻ കണ്ടു.
പെട്ടന്ന് ആ കാർ വെട്ടിച്ച് മാറ്റിയ വഴി ഒരു പാറക്കെട്ടിൽ ഇടിച്ച്തകരുകയും അതിലുള്ള ഡ്രൈവർ, ആത്മഹത്യാമുനമ്പിനടുത്തേക്ക് തെറിച്ച് വീഴുകയും ചെയ്യൂന്നു.
കിച്ചു ആ വ്യക്തിയെ രക്ഷിക്കാൻ ഓടിച്ചെന്നപ്പോൾ അയാൾ അവരുടെ പട്ടണത്തിൽ നിന്നുള്ള ഒരു സ്റ്റാർട്ടപ്പിന്റെ ഉടമയാണെന്ന് അവന് മനസ്സിലായി.
കിച്ചു അവനെ രക്ഷിച്ചു ആശുപത്രിയിലേക്ക് കൊണ്ടുപോയി, ആത്മഹത്യ പ്രശ്നങ്ങളുടെ ഉത്തരമല്ല എന്ന യാഥാർത്ഥ്യം കിച്ചു മനസ്സിലാക്കുന്നു.
പ്രണയ നൈരശ്യത്തിൻ്റെ പേരിൽ ആത്മഹത്യ ചെയ്യുവാൻ ആ ആത്മഹത്യാ മുനമ്പിലേക്ക് ജിയോ (സിജു വിൽസൺ) കിച്ചുവിന്റെ ജീവിതകഥ വിവരിക്കുന്ന ആത്മഹത്യ കുറിപ്പ് വായിക്കുകയും, തുടർന്ന് സംഭവിച്ച കാര്യങ്ങളാൽ അവൻ്റെ മനസ്സ് മാറുകയും കിച്ചുവിനെ അന്വേഷിച്ച് കണ്ടുമുട്ടുകയും ചെയ്യുന്നു.
ആ സംഭവത്തിന് ശേഷം തിരിച്ച് വീട്ടിലെത്തിയ കിച്ചു അവനോടുള്ള കനിയുടെ സ്നേഹം തിരിച്ചറിയുകയും അത് അംഗീകരിക്കുകയും ചെയ്തു.
തന്നെയുമല്ല അവൻ ആൻ മരിയയോടുള്ള തെറ്റിദ്ധാരണയും ദേഷ്യമൊക്കെ മാറി അവളുമായി  ചങ്ങാത്തം പുലർത്തുകയും അവന്റെ അപകർഷതാബോധത്തെ  മറികടക്കുകയും ചെയ്തു.
താൻ പണ്ട് ചെയ്തിരുന്ന പോലെയുള്ള ചെറിയ ചെറിയ വേഷങ്ങൾ ചെയ്യുവാൻ അവൻ വീണ്ടും തയ്യാറാവുകയും ചെയ്തു.
ക്രെഡിറ്റുകളിലേക്ക്, ഒരു സിനിമയിലെ ഒരു ചെറിയ കള്ളന്റെ വേഷം ചെയ്യാൻ കിച്ചുവിനെ വീണ്ടും വിളിച്ചു.
എന്നിരുന്നാലും, ലൊക്കേഷനിൽ, ആ കഥാപാത്രം ചെയ്യുന്നത് മറ്റൊരാൾ ആണെന്നും കിച്ചു യഥാർത്ഥത്തിൽ സിനിമയിലെ നായകനാണെന്നും തെളിഞ്ഞു.
അഭിനേതാക്കൾ വിഷ്ണു ഉണ്ണികൃഷ്ണൻ കൃഷ്ണൻ നായർ (കിച്ചു) എന്ന യുവാവായി, സിനിമയിൽ കരിയർ എടുക്കാൻ ആഗ്രഹിക്കുന്ന, എന്നാൽ തന്റെ ഇരുണ്ട സമുച്ചയം കാരണം അവസരങ്ങൾ കണ്ടെത്താൻ കഴിഞ്ഞില്ല, ഇത് അച്ഛനെയും വെറുക്കുന്നു.
ധർമ്മജൻ ബോൾഗാട്ടി എപ്പോഴും പിന്തുണയ്ക്കുന്ന കിച്ചുവിന്റെ സുഹൃത്ത് ദാസപ്പൻ (ദാസൻ) ആയി.
പ്രയാഗാ മാർട്ടിൻ ആൻ മരിയയായി, കിച്ചുവിന്റെ സ്നേഹിത.
പിന്നീട് അവർ നല്ല സുഹൃത്തുക്കളായി.
ലിജോമോൾ ജോസ് കിച്ചുവിന്റെ താൽപ്പര്യമുള്ള കിച്ചുവിന്റെ അയൽക്കാരനായ കനിമൊൾ എന്ന നിലയിൽ കിച്ചു അവഗണിക്കുന്നു.
പിന്നീട് അവർ വീണ്ടും ഒന്നിക്കുന്നു.
സിദ്ദീഖ് കിച്ചുവിന്റെ പിതാവ് സുരേന്ദ്രൻ (സുര) ആയി.
സലിം കുമാർ ' നക്സലൈറ്റ് ' 'എന്ന നിലയിൽ, കനിയുടെ പിതാവ്.
ദിനി ഡാനിയൽ സീമയായി, കിച്ചുവിന്റെ അമ്മ.
പ്രദീപ് കോട്ടയം ദാസപ്പന്റെ പിതാവ് വിജയനായി.
അജൂബ് ഷാ പൂവാലൻ ആയി അഭിനയിച്ചു സ്വാസിക നീതുവായി നിർമ്മാണം
2016 നവംബർ 11 നാണ് ചിത്രം റിലീസ് ചെയ്യാൻ ആദ്യം തീരുമാനിച്ചിരുന്നത്, എന്നാൽ 500, 1000 രൂപ കറൻസി അസാധുവാക്കൽ അപ്രതീക്ഷിതമായി നടപ്പാക്കിയതിനാൽ, ഈ ബാങ്ക് നോട്ടുകൾ പ്രചാരത്തിൽ നിന്ന് നീക്കം ചെയ്തതിനാൽ റിലീസ് 18 നവംബർ 2016 ലേക്ക് മാറ്റി.
ബാഹ്യ ലിങ്കുകൾ കട്ടപ്പനയിലെ ഋതിക് റോഷൻ ഇന്റർനെറ്റ് മൂവി ഡാറ്റാബേസിൽ
കട്ടമരം ഇംഗ്ലീഷ് വിലാസം https://ml.wikipedia.org/wiki/Kattamaram
ദക്ഷിണേന്ത്യയുടെ കിഴക്കൻ തീരത്ത് മത്സ്യബന്ധനത്തിനായി ഉപയോഗിക്കുന്ന പ്രത്യേകതരം വഞ്ചിയാണ്‌ കട്ടമരം അഥവാ കട്ടുമരം .
മരക്കഷ്ണങ്ങൾ കൂട്ടിക്കെട്ടിയ ഒരു അയഞ്ഞ ഘടനയാണ്‌ ഈ വഞ്ചിക്കുള്ളത്.
പടിഞ്ഞാറൻ തീരത്തെ അപേക്ഷിച്ച് കൂടതൽ ശക്തമായി തിരയടിക്കുന്ന കിഴക്കൻ തീരത്തെ മൽസ്യബന്ധനത്തിന്‌ അനുയോജ്യമായ ഘടനയാണിത്.
ശ്രദ്ധാപൂർവ്വം തെരഞ്ഞെടുക്കുന്ന മൂന്നു നീളൻ മരക്കഷണങ്ങളാണ്‌ കട്ടമരംനിർമ്മിക്കുന്നതിന്‌ ഉപയോഗിക്കുന്നത്.
ഈ മരക്കഷണങ്ങളിൽ മദ്ധ്യഭാഗത്തുള്ളതിന്‌ വലിപ്പം കൂടുതലായിക്കും; വഞ്ചിയുടെ അല്പം കുഴിഞ്ഞ ആകൃതി ലഭിക്കുന്നതിന്‌ ഈ മരക്കഷണം മറ്റുള്ളവയെ അപേക്ഷിച്ച് അല്പം താഴ്ത്തിയായിരിക്കും കെട്ടിയിരിക്കുക.
കട്ടമരം തുഴയുന്നതിന്‌ പങ്കായം ആണ്‌ ഉപയോഗിക്കുന്നത് ‌.
കോലമരം
കാലിമർ മുനമ്പിലെ തീരത്ത് ഉപയോഗിക്കുന്ന കട്ടമരത്തിന്റെ വലിയ പതിപ്പാണ്‌ കോലമരം.
ഏഴു മരക്കഷണങ്ങൾ ഉപയോഗിച്ചാണ്‌ കോലമരം നിർമ്മിക്കുന്നത്.
പുറം കടലിൽ 25 മൈൽ ദൂരെ വരെയുള്ള മൽസ്യബന്ധനത്തിന്‌ കോലമരം ഉപയോഗിക്കുന്നു .
ഇതും കാണുക മസൂല അവലംബം 1 2 {{ cite book }} : Cite has empty unknown parameter: | coauthors= ( help ) ചിത്രങ്ങൾ ചാലക്കുടിയിലെ ഷോളയാർ അണക്കെട്ട് പ്രദേശത്തെ ആദിവാസികൾ ഉപയോഗിക്കുന്നത്
കട്ടായിക്കൂത്ത് ഇംഗ്ലീഷ് വിലാസം https://ml.wikipedia.org/wiki/Kattaikkuttu കട്ടായിക്കൂത്ത്
തമിഴ് നാടോടി കലാരൂപമാണ് കട്ടായിക്കൂത്ത് അഥവാ തെരുക്കൂത്ത് .
പാരമ്പര്യമായി പുരുഷന്മാർ അവതരിപ്പിച്ചു വരുന്ന ഈ കലാരൂപത്തിൽ 
പാട്ടും നൃത്തവും അഭിനയവുമുൾച്ചേർന്നിരിക്കുന്നു.
കട്ടായിക്കൂത്തിൽ പതിനഞ്ചോളം കലാകാരന്മാർ  ഉണ്ടാകും.
ചെണ്ട , കുഴൽ , ചവിട്ട് ഹാർമോണിയം എന്നിവയുടെ അകമ്പടിയുമുണ്ടാകും.
തമാശയിൽ പൊതിഞ്ഞതാണ് സംഭാഷണങ്ങൾ.
ഇതോടൊപ്പം നൃത്തവും ചേർന്നതാണ് കാട്ടായിക്കൂത്ത്.
കട്ടായിക്കൂത്ത് എന്നും   തെരുക്കൂത്ത് എന്നും പ്രയോഗിക്കാറുണ്ടെങ്കിലും  ചില ഗ്രമാങ്ങളിൽ തെരുക്കൂത്ത് എന്നത് രണ്ട് അഭിനേതാക്കളുൾപ്പെട്ടു നടത്തുന്ന അവതരണമാണ്.
മാരിയമ്മന്റെ  പ്രസാദത്തിനായാണ് ഇത് അവതരിപ്പിക്കുക.
കട്ടായിക്കൂത്ത് എന്നത് രാവു മുഴുവൻ നീണ്ടു നിൽക്കുന്ന ഒരു സംഘാവതരണമാണ്.
കട്ടായിക്കൂത്ത് എന്നതിലെ കട്ടൈ എന്നത് ഈ കലാരൂപത്തിൽ അഭിനേതാക്കൾ ഉപയോഗപ്പെടുത്തുന്ന പ്രത്യേക ആഭരങ്ങളാണ്.
കൂത്ത് എന്നാൽ നാടകം.
അഭിനേതാക്കളുടെ തലയിലെ കിരീടം, മേക്കപ്പ് എന്നിവ കണ്ടാണ് പ്രേക്ഷകർ കഥാപാത്രങ്ങളെ തിരിച്ചറിയുക.
1990 നവംബറിൽ നാശോന്മുഖമായ കട്ടൈക്കൂത്തിനെ രക്ഷിക്കാൻ രാജഗോപാലും ഡച്ചുകാരിയായ ഭാര്യ ഹന്ന എംഡെയും 2002 ൽ തമിഴ്നാട് കട്ടൈ കൂത്ത് കലൈ വലാർച്ചി മുന്നേറ്റ സംഘം കാഞ്ചീപുരത്ത് രൂപീകരിച്ചു.
കലാവാസനയുള്ള പാവപ്പെട്ട കുട്ടികളെ കണ്ടെത്തി പരിശീലനം നൽകുകയാണ് ചെയ്യുന്നത്.
നിലവിൽ അഞ്ചു വയസ്സു മുതൽ 15 വയസ്സു വരെയുള്ള മുപ്പതോളം കുട്ടികൾ സംഘത്തിലുണ്ട്.
ഗുരുകുല രീതിയിലാണ് കലാപഠനം.
ആയോധനകലകൾ, പാവ കൂത്ത് , നൃത്തരൂപങ്ങൾ, തിരക്കഥാ രചന എന്നിവയോടൊപ്പം ഔപചാരിക വിദ്യാഭ്യാസവും സംഘത്തിൽ ലഭ്യമാവുന്നുണ്ട്.
ടി.എം. കൃഷ്ണയുടെ ഇടപെടൽ ടി.എം. കൃഷ്ണ
മാഗ്സസെ അവാർഡ് ജേതാവായ ഗായകൻ ടി.എം. കൃഷ്ണ തമിഴ്നാട് കട്ടൈ കൂത്ത് കലൈ വലാർച്ചി മുന്നേറ്റ സംഘവുമായി ചേർന്ന് കർണാട്ടിക് കട്ടായിക്കൂത്ത് എന്ന പേരിൽ നിരവധി പരിപാടികൾ അവതരിപ്പിച്ചതോടെ ഈ കലാ രൂപത്തിന് വലിയ ജനശ്രദ്ധ ലഭിച്ചു.
കൊച്ചി മുസിരിസ് ബിനലെ 2018 കൊച്ചി മുസിരിസ് ബിനലെ 2018 ൽ കട്ടൈക്കൂത്ത് അവതരണം ടി.എം. കൃഷ്ണയും രാജഗോപാലുമായി അഭിമുഖം
കൊച്ചി മുസിരിസ് ബിനലെ 2018 ൽ ടി.എം. കൃഷ്ണയും ഭാര്യ സംഗീത ശിവകുമാറും തമിഴ്നാട് കട്ടൈ കൂത്ത് കലൈ വളർച്ചി മുന്നേറ്റ സംഘത്തോടൊപ്പം ഈ കലാരൂപം അവതരിപ്പിച്ചിരുന്നു.
പാണ്ഡവർ ചൂതിൽ തോറ്റതിനെത്തുടർന്ന് കൗരവ സഭയിൽ വസ്ത്രാക്ഷേപത്തിനിരയാവേണ്ടി വന്ന ദ്രൗപദിയും മഹാഭാരത യുദ്ധത്തിന്റെ അവസാന ദിനത്തിൽ ഭീമനിൽ നിന്നും രക്ഷപ്പെടാനായി ദുര്യോധനൻ നടത്തുന്ന ശ്രമങ്ങളുമാണ് പരിപാടിയിൽ അവതരിപ്പിച്ചത് ദ്രൗപദി വസ്ത്രാക്ഷേപത്തിന്റെ അവസാനം മുത്തുസ്വാമി ദീക്ഷിതരുടെ ഭൈരവീ രാഗത്തിലുള്ള ബാലഗോപാല പാലയ എന്ന കീർത്തനമാണ് ടി.എം. കൃഷ്ണയും ഭാര്യ സംഗീത ശിവകുമാറും ആലപിച്ചത്.
ദ്രൗപദിയുടെ രക്ഷയ്ക്കായി ശ്രീകൃഷ്ണനെത്തുന്നതാണ് പ്രതിപാദ്യം.
അവലംബം ↑ 1 2 ↑ https://www.thejasnews.com/news/kerala/in-the-biennale-carnatic-katayikkoothu-crossed-the-boundaries-of-local-music-and-classical-music-99147 അധിക വായനയ്ക്ക്
പുറം കണ്ണികൾ Kattaikkuttu Sangam Archived 2008-09-05 at the Wayback Machine .
കട്ടപ്പനയിലെ ഋത്വിക് റോഷൻ ഈ ലേഖനവും കട്ടപ്പനയിലെ ഋതിക് റോഷൻ എന്ന താളുമായി ലയിപ്പിക്കാൻ നിർദ്ദേശിച്ചിരിക്കുന്നു.
ഈ ചിത്രത്തിൽ പറയുന്നത് കൃഷ്ണൻ നായരുടെ കഥയാണ് - കിച്ചു ( വിഷ്ണു ഉണ്ണികൃഷ്ണൻ ), ഒരു ബാലതാരമായി അവസരം ലഭിക്കുകയും വ്യവസായത്തിലെ ഒരു സൂപ്പർ സ്റ്റാർ ആകാനുള്ള ആഗ്രഹം ഉണ്ടാക്കുകയും ചെയ്തു, പ്രായപൂർത്തിയായപ്പോൾ അവൻ ചെറുതും സമാനവുമായ വേഷങ്ങളുള്ള ഒരു ടൈപ്പ്കാസ്റ്റായി  അവൻ തന്റെ കുട്ടിക്കാലത്ത് പ്രകടനം നടത്തി.
കട്ടപ്പന യിലെ പുതുമുഖമാണ് ആൻ മരിയ ( പ്രയാഗാ മാർട്ടിൻ ), ഒരു പ്രാദേശിക സ്റ്റുഡിയോയിൽ പ്രിയദർശന്റെ അരികിൽ നിൽക്കുന്ന ഒരു ഫോട്ടോ കണ്ട് സിനിമാ വ്യവസായവുമായി ബന്ധമുണ്ടെന്ന് വിശ്വസിച്ചുകൊണ്ട് കിച്ചുവുമായി പെട്ടെന്ന് സൗഹൃദത്തിലായി.
കിച്ചു അവളുടെ അതിരുകളില്ലാത്ത അടുപ്പം പ്രണയമാണെന്ന് തെറ്റിദ്ധരിച്ചു, അവളുടെ കോളേജ് സീനിയർ അമിത്തിനൊപ്പം അവളെ കാണുകയും അവളോട് ഏറ്റുമുട്ടുകയും ചെയ്തപ്പോൾ, അവൻ തകർന്നതായി തോന്നുന്നു.
തന്റെ പുതിയ സംരംഭത്തിന്റെ കേന്ദ്ര കഥാപാത്രത്തെ അവതരിപ്പിക്കാൻ അനുയോജ്യനാണെന്ന് വിശ്വസിച്ചുകൊണ്ട് സംവിധായകൻ ജെയിംസ് ആന്റണി ( കലാഭവൻ ഷാജോൺ ) അദ്ദേഹത്തോടൊപ്പം ഒരു അവസരം എടുക്കുന്ന അതേ ദിവസം തന്നെ അദ്ദേഹത്തിന് ഒരു സിനിമ ഷൂട്ട് ഉണ്ട്.
എന്നാൽ നിർമ്മാതാവ്, ഒരു പുതുമുഖം ആയതിനാൽ എല്ലാം അപകടപ്പെടുത്താൻ തയ്യാറല്ല, അതിനാൽ കിച്ചുവിന് ആ ഭാഗം നഷ്ടപ്പെടുത്തേണ്ടി വന്നു.
വീട്ടിൽ തിരിച്ചെത്തിയപ്പോൾ, മറ്റൊരു ചലച്ചിത്ര ലൊക്കേഷനിലേക്ക് അയച്ച രണ്ട് പെൺകുട്ടികളോട് മോശമായി പെരുമാറിയ മറ്റൊരു പ്രശ്നം അദ്ദേഹം അഭിമുഖീകരിക്കുന്നു, ഒരാൾ അയാളുടെ അയൽവാസിയുടെ മകൾ കനി.
കിച്ചു തന്റെ വ്യക്തിപരമായ നേട്ടത്തിനായി അവരെ അയച്ചതായി അയൽക്കാരൻ അനുമാനിക്കുന്നു.
വഴിതെറ്റാൻ അച്ഛൻ അവനെ അടിക്കുകയും നിന്ദിക്കുകയും ചെയ്യുന്നു.
നിരാശനായ കിച്ചു ആത്മഹത്യ ചെയ്യാൻ തീരുമാനിക്കുന്നു.
ഒരു കാർ അവനു നേരെ ഓടുന്നു, പാറക്കെട്ടിന്റെ അരികിൽ, ആത്മഹത്യാമുനമ്പിനടുത്തേക്ക് തെന്നി വീഴുന്നു.
ആ വ്യക്തി അവരുടെ പട്ടണത്തിൽ നിന്നുള്ള ഒരു സ്റ്റാർട്ടപ്പിന്റെ ഉടമയാണെന്ന് തോന്നുന്നു.
കിച്ചു അവനെ രക്ഷിച്ചു, ആത്മഹത്യ പ്രശ്നങ്ങളുടെ ഉത്തരമല്ല.
ആത്മഹത്യ ചെയ്യുന്ന സ്ഥലത്തേക്ക് വരുന്ന മറ്റൊരാൾ കിച്ചുവിന്റെ കഥ വിവരിക്കുന്ന ആത്മഹത്യ കുറിപ്പ് വായിക്കുകയും മനസ്സ് മാറുകയും കിച്ചുവിനെ കണ്ടുമുട്ടുകയും ചെയ്യുന്നു.
ഇപ്പോൾ കിച്ചു അവനോടുള്ള കാനിയുടെ സ്നേഹം അംഗീകരിച്ചു, അവൻ ആനുമായി ചങ്ങാത്തം പുലർത്തുകയും അവന്റെ അപകർഷതാ സമുച്ചയങ്ങളെ മറികടക്കുകയും ചെയ്തു.
സ്വാസിക നീതുവായി നിർമ്മാണം
ബാഹ്യ ലിങ്കുകൾ കട്ടപ്പനയിലെ ഋത്വിക് റോഷൻ ഇന്റർനെറ്റ് മൂവി ഡാറ്റാബേസിൽ
കട്ടപ്പുളവൻ ഇംഗ്ലീഷ് വിലാസം https://ml.wikipedia.org/wiki/Monopterus_eapeni
കേരളത്തിൽ മാത്രം കാണപ്പെടുന്ന ഒരിനം ശുദ്ധജല മത്സ്യമാണ് കട്ടപ്പുളവൻ .
ഏകദേശം 16 സെ.
നീളമാണ് ഇവയ്ക്കുള്ളത് .
കോട്ടയം ജില്ലയിലെ കിണറുകളിലും, ഭൂമിക്കടിയിലുള്ള ഉറവകളിലമാണ് ഇവയെ കണ്ടു വരുന്നത്‌.
ഒറ്റനോട്ടത്തിൽ പാമ്പിനോടു സാദൃശ്യം പുലർത്തുന്ന മത്സ്യമാണിവ .
കട്ടി ഇംഗ്ലീഷ് വിലാസം https://ml.wikipedia.org/wiki/Catty
പൂർവ്വേഷ്യയിലും ദക്ഷിണപൂർവ്വേഷ്യയിലും തൂക്കമളക്കാനായി ഉപയോഗിക്കുന്ന ഒരു മാത്രയാണ് കട്ടി ( / [invalid input: 'icon'] ˈ k ɛ t ɪ / ).
斤 ആണ് ഇതിന്റെ സംജ്ഞയായി ഉപയോഗിക്കുന്നത്.
പരമ്പരാഗതമായി ചൈനയിൽ നിലവിലുള്ള ഒരു അളവുമാത്രയാണിത്.
ഭക്ഷണവസ്തുക്കളും പലചരക്കുമാണ് കട്ടി ഉപയോഗിച്ച് തൂക്കാറുള്ളത്.
100 കട്ടി ചേർന്നതാണ് പികുൾ .
ഒരു കട്ടിയുടെ പതിനാറിലൊന്നാണ് ടേൽ .
ഹോങ്ക് കോങ്ങിൽ ഉപയോഗിച്ചിരുന്ന ഒരു മാത്രയായ സ്റ്റോൺ 120 കട്ടിക്ക് തുല്യമാണ്.
ഗ്വാൻ (鈞) 30 കട്ടികളാണ്.
മലായ് ഭാഷയിലെ കാറ്റി (kati) എന്ന വാക്കിൽ നിന്നാണ് ഈ വാക്ക് ഉദ്ഭവിച്ചത്.
ഹോങ്ക് കോങ്ങിൽ 604.78982 ഗ്രാം ഭാരമാണ് കട്ടിയുടെ ഭാരമായി നിജപ്പെടുത്തിയിരിക്കുന്നത്.
മലേഷ്യയിൽ ഇത് 604.79 ഗ്രാമും സിങ്കപ്പൂരിൽ 604.8 ഗ്രാമുമാണ്.
ചില രാജ്യങ്ങളിൽ ഭാരം 600 ഗ്രാമും ( തായ്‌വാൻ തായ്‌ലാന്റ് എന്നീ രാജ്യങ്ങൾ).
ചൈനയുടെ ഭൂഘണ്ഡപ്രദേശങ്ങളിൽ കട്ടി 500 ഗ്രാമായാണ് നിജപ്പെടുത്തിയിരിക്കുന്നത്.
ചൈനയിൽ ഇതിനെ ചന്തക്കട്ടി എന്നോ കിട്ടി (市斤 ഷിജിൻ ) എന്നോ ആണ് വിളിക്കുന്നത്.
"മെട്രിക് കട്ടി" (公斤 ഗോങ്ജിൻ ) എന്നാണ് ചൈനയിൽ കിലോഗ്രാമിനെ വിളിക്കുന്നത്.
തായ്‌പേയിൽ ചായയുടെ വില കട്ടിയിൽ പ്രദർശിപ്പിച്ചിരിക്കുന്നു.
ഉദ്ഭവം 221 ബി.സി.യിൽ അളവു‌തൂക്കങ്ങൾ ഏകോപിപ്പിക്കാൻ ചിൻ ഷി ഹ്വാങ്ങ് ഡി ചക്രവർത്തി പുറപ്പെടുവിച്ച ഉത്തരവ് രേഖപ്പെടുത്തിയിട്ടുള്ള 5-കട്ടി ഭാരം.
ചൈനയിലെ ആദ്യ ചക്രവർത്തിയായിരുന്നു ചിൻ ഷി ഹ്വാങ്ങ് ഡി ആണ് ചൈനയിലെ അളവുതൂക്കങ്ങൾ ഏകോപിപ്പിച്ചത്.
മലയാളഭാഷയിൽ ഏതുഭാരവും തുലാസുപയോഗിച്ച് അളക്കാനുപയോഗിക്കുന്ന തൂക്കപ്പടികളെ കട്ടി എന്ന് വിളിക്കാറുണ്ട്.
തോല ഒരു അളവു തൂക്കക്കട്ടി,1 തോല = 11.66 ഗ്രാം അവലംബം പുറത്തേയ്ക്കുള്ള കണ്ണികൾ
കരോളിൻ വോസ്നിയാക്കി
കരോളിൻ വോസ്നിയാക്കി ( ഡാനിഷ് ഭാഷയിൽ: kɑːoliːnə vʌsniɑɡi], പോളിഷ്: [vɔʑɲatskʲi] (ജനനം: 11 ജൂലൈ 1990) ഒരു ഡാനിഷ് പ്രൊഫഷണൽ ടെന്നീസ് താരമാണ്.
ഡബ്ല്യൂടിഎ ടൂറിൽ മുൻ ലോക ഒന്നാം നമ്പർ ആയിരുന്ന ഇവർ 67 ആഴ്ചകൾ ഈ സ്ഥാനത്ത് തുടർന്നു.
ഏറ്റവും മികച്ച റാങ്കിങ്ങിൽ എത്തുന്ന സ്കാൻഡിനേവിയൻ രാജ്യത്തിൽ നിന്നുള്ള ആദ്യ വനിതയാണ്.
2010-ലും 2011-ലും റാങ്കിംഗിൽ ഒന്നാമതെത്തി.
2017 ലെ സീസൺ പൂർത്തിയാക്കിയപ്പോൾ വോസ്നിയാക്കി ലോക റാങ്കിങ്ങിൽ മൂന്നാം സ്ഥാനത്ത് ആയിരുന്നു.
2018 ൽ ഓസ്ട്രേലിയൻ ഓപ്പൺ വിജയിച്ച് തന്റെ ആദ്യ ഗ്രാൻഡ് സ്ലാം കിരീടം നേടി.
2018 ജനുവരി 29 ന് വീണ്ടു ലോകറാങ്കിങ്ങിൽ ഒന്നാം സ്ഥാനത്ത് തിരിച്ചെത്തും.
28 ഡബ്ല്യൂടിഎ സിംഗിൾസ് കിരീടങ്ങൾ അവർ നേടിയിട്ടുണ്ട്.
2010, 2011 വർഷങ്ങളിൽ നേടിയ ആറെണ്ണവും ഇതിൽപ്പെടും.
2009 ലും 2014 ലും യുഎസ് ഓപ്പൺ റണ്ണർ അപ് ആയിരുന്നു.
2010  ദോഹയിൽ നടന്ന ഡബ്ല്യൂടിഎ ടൂർ ചാമ്പ്യൻഷിപ്പിൽ കിം ക്ലൈസ്റ്റേഴ്സിനോട് പരാജയപ്പെട്ടു.
2006 ലെ വിംബിൾഡൺ ഗേൾസ് സിംഗിൾ കിരീടം നേടി.
2017 ൽ സിംഗപ്പൂരിൽ നടന്ന സീസണിന്റെ അവസാന ഡബ്ല്യൂടിഎ ഫൈനൽ തന്റെ കരിയറിൽ ആദ്യമായി വിജയിച്ചു.
കരിയർ സ്ഥിതിവിവരക്കണക്കുകൾ ഗ്രാൻഡ് സ്ലാം ടൂർണമെന്റ് ഫൈനലുകൾ Result Year Tournament Surface Opponent Score Loss 2009 US Open Hard Kim Clijsters 5–7, 3–6 Loss 2014 US Open Hard Serena Williams 3–6, 3–6 Win 2018 Australian Open Hard Simona Halep 7–6 (7–2) , 3–6, 6–4 ഡബ്ല്യൂടിഎ ചാമ്പ്യൻഷിപ്പ് ഫൈനലുകൾ Result Year Tournament Surface Opponent Score Loss 2010 Doha Hard Kim Clijsters 3–6, 7–5, 3–6 Win 2017 Singapore Hard (i) Venus Williams 6–4, 6–4 ഗ്രാൻഡ് സ്ലാം പ്രകടനം സിംഗിൾസ് Tournament 2006 2007 2008 2009 2010 2011 2012 2013 2014 2015 2016 2017 2018 SR W–L Win% Grand Slam tournaments Australian Open A A 4R 3R 4R SF QF 4R 3R 2R 1R 3R W 1 / 11 32–10 76.19% French Open A 1R 3R 3R QF 3R 3R 2R 1R 2R A QF 0 / 10 18–10 64.29% Wimbledon Q1 2R 3R 4R 4R 4R 1R 2R 4R 4R 1R 4R 0 / 11 22–11 66.67% US Open A 2R 4R F SF SF 1R 3R F 2R SF 2R 0 / 11 35–11 76.09% Win–Loss 0–0 2–3 10–4 13–4 15–4 15–4 6–4 7–4 11–4 6–4 5–3 10–4 7–0 1 / 43 107–42 71.81% ഡബിൾ‍സ്‌ Tournament 2007 2008 2009 2010 SR W–L Win% Grand Slam Tournaments Australian Open A 2R 1R 1R 0 / 3 1–3 25% French Open A 1R 1R 2R 0 / 3 1–3 25% Wimbledon A 1R 2R 2R 0 / 3 2–3 40% US Open 1R 2R 3R 2R 0 / 4 4–4 50% Win–Loss 0–1 2–4 3–4 3–4 0 / 13 8–13 38.1% പുരസ്കാരങ്ങൾ Year Awards References 2008 WTA Tour Most Impressive Newcomer of the Year 2010 ITF Player of the Year Danish Sports Name of the Year 2011 Diamond Aces 2014 US Open Sportsmanship Award 2015 Diamond Aces അവലംബങ്ങൾ ബാഹ്യ കണ്ണികൾ ഔദ്യോഗിക വെബ്സൈറ്റ് കരോളിൻ വോസ്നിയാക്കി at the Women's Tennis Association കരോളിൻ വോസ്നിയാക്കി at the International Tennis Federation International Tennis Federation കരോളിൻ വോസ്നിയാക്കി at the International Tennis Federation Junior Profile International Tennis Federation കരോളിൻ വോസ്നിയാക്കി at the International Tennis Federation Junior Profile കരോളിൻ വോസ്നിയാക്കി at the Fed Cup Fed Cup കരോളിൻ വോസ്നിയാക്കി at the Fed Cup ഇന്റർനെറ്റ് മൂവി ഡാറ്റാബേസിൽ നിന്ന് കരോളിൻ വോസ്നിയാക്കി
കരോൻമാടി ഈ താൾ മെച്ചപ്പെടുത്തുകയോ ഇതിലുള്ള പ്രശ്നങ്ങൾ സം‌വാദം താളിൽ രേഖപ്പെടുത്തുകയോ ചെയ്യേണ്ടതാണ്‌.
വടക്കേ മലബാറിൽ നെല്ലു് സൂക്ഷിക്കാനുപയോഗിച്ചിരുന്ന രീതിയാണു് കരോൻമാടി .
ചാണകം തേച്ച നിലത്ത്‌ പുല്ലുവിരിക്കുന്നു.
അതിനുമുകളിൽ വട്ടത്തിൽ ധാന്യം നിരത്തി കയറുകെട്ടി ബലം വരുത്തുന്നു.
ഇരുപത്തഞ്ച് പറ നെല്ലുവരെ കൊളളുന്ന കരോൻമാടാറുണ്ടു്.
ഭക്ഷ്ണത്തിനുള്ള നെല്ലാണ്‌ കരോൻമാടി സൂക്ഷിച്ചിരുന്നത്‌.
നെൽവിത്തുകൾ ചെറിയ വൈക്കോൽപ്പൊതികളാക്കിയാണു് സൂക്ഷിക്കാറ്.
സമൃദ്ധിയേയും ഐശ്വര്യത്തേയും സൂചിപ്പിക്കാനായി കരോൻമാടുക എന്ന പദം ഉപയോഗിക്കാറുണ്ട് .
കരോളിന മാരിൻ ഇംഗ്ലീഷ് വിലാസം https://ml.wikipedia.org/wiki/Carolina_Marin
സ്പാനിഷ്കാരിയായ ബാഡ്മിന്റൺ കളിക്കാരിയാണ് കരോളിന മാരിൻ (ജ: 15 ജൂൺ 1993) .2015 ലെയും 2015 ലെയും ലോക വനിതാ ചാമ്പ്യനുമാണ് മാരിൻ .
ലോക റാങ്കിങിൽ ഒന്നാം സ്ഥാനത്തുള്ള മാരിൻ റയോ ഒളിമ്പിക്സിൽ സ്വർണ്ണം നേടി.
ഭാരതത്തിന്റെ പി. വി. സിന്ധുവിനെയാണ് അവർ തോത്പിച്ചത്.
കരോളിൻ ക്രിയാഡോ പെരസ് ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 ജൂലൈ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Caroline_Criado_Perez
ഒരു ബ്രിട്ടീഷ് ഫെമിനിസ്റ്റ് എഴുത്തുകാരിയും പത്രപ്രവർത്തകയും ആക്ടിവിസ്റ്റുമാണ് കരോലിൻ എമ്മ ക്രിയാഡോ പെരസ് ഒബിഇ (ജനനം 1984).
മാധ്യമങ്ങളിലെ സ്ത്രീ വിദഗ്ദ്ധരുടെ സാന്നിധ്യം വർദ്ധിപ്പിക്കാൻ ലക്ഷ്യമിട്ട ദി വിമൻസ് റൂം പ്രൊജക്ട് ആയിരുന്നു അവരുടെ ആദ്യ ദേശീയ കാമ്പയിൻ.
ബ്രിട്ടീഷ് ബാങ്ക് നോട്ടുകളിൽ നിന്ന് (ക്വീൻ ഒഴികെ) സ്ത്രീകളെ മാത്രം നീക്കം ചെയ്യുന്നതിനെ അവർ എതിർത്തു.
2017 ഓടെ 10 പൗണ്ട് നോട്ടിൽ ജെയിൻ ഓസ്റ്റന്റെ ചിത്രം പ്രത്യക്ഷപ്പെടുമെന്ന ബാങ്ക് ഓഫ് ഇംഗ്ലണ്ടിന്റെ പെട്ടെന്നുള്ള പ്രഖ്യാപനത്തിലേക്ക് ഇത് നയിച്ചു.
ആ പ്രചാരണം സോഷ്യൽ നെറ്റ്‌വർക്കിംഗ് വെബ്‌സൈറ്റായ ട്വിറ്ററിൽ ക്രിയാഡോ പെരസിന്റെയും മറ്റ് സ്ത്രീകളുടെയും തുടർച്ചയായ പീഡനത്തിന് കാരണമായി.
തൽഫലമായി, ട്വിറ്റർ അതിന്റെ പരാതി നടപടിക്രമങ്ങൾ മെച്ചപ്പെടുത്താനുള്ള പദ്ധതികൾ പ്രഖ്യാപിച്ചു.
പാർലമെന്റ് സ്ക്വയറിലെ ഒരു സ്ത്രീയുടെ ശിൽപത്തിനായിരുന്നു അവരുടെ ഏറ്റവും പുതിയ പ്രചാരണം.
യുണൈറ്റഡ് കിംഗ്ഡത്തിലെ വനിതാ വോട്ടവകാശം നേടിയതിന്റെ നൂറാം വാർഷികാഘോഷങ്ങളുടെ ഭാഗമായി 2018 ഏപ്രിലിൽ മിലിസെന്റ് ഫോസെറ്റിന്റെ പ്രതിമ അനാച്ഛാദനം ചെയ്തിരുന്നു.
അവരുടെ 2019 ലെ പുസ്തകം Invisible Women: Exposing Data Bias in a World Designed for Men സൺഡേ ടൈംസ് ഏറ്റവുമധികം വിറ്റഴിച്ച പുസ്‌തകമായിരുന്നു.
ബ്രസീലിൽ ജനിച്ച അവർ അർജന്റീനയിൽ ജനിച്ച ബിസിനസുകാരനും യുകെയിലെ സേഫ്‌വേ സൂപ്പർമാർക്കറ്റ് ശൃംഖലയുടെ മുൻ സിഇഒയുമായ കാർലോസ് ക്രിയാഡോ പെരസിന്റെയും നിരവധി മാനുഷിക സഹായങ്ങളിൽ മെഡിസിൻസ് സാൻസ് ഫ്രോണ്ടിയേഴ്‌സിനൊപ്പം പ്രവർത്തിച്ച ഇംഗ്ലീഷ് രജിസ്റ്റേഡ് നഴ്‌സായ അലിസണിന്റെയും മകളാണ്.
അവരുടെ കുട്ടിക്കാലത്ത് സ്പെയിൻ, പോർച്ചുഗൽ, തായ്‌വാൻ, യുകെ തുടങ്ങി നിരവധി രാജ്യങ്ങളിൽ ഈ കുടുംബം താമസിച്ചിരുന്നു.
ക്രിയാഡോ പെരസിന് 11 വയസ്സുള്ളപ്പോൾ അവരുടെ പിതാവ് നെതർലാൻഡിലേക്ക് മാറി.
അവർ ഒരു പൊതു വിദ്യാലയമായ ഓൻഡിൽ സ്കൂളിൽ ചേർന്നു.
അവളെ അവിടെ ഒരു വഴക്കാളി എന്ന് അവർ വിശേഷിപ്പിച്ചത് അവൾക്ക് ഇഷ്ടപ്പെട്ടില്ല.
ക്രിയാഡോ പെരസ് ലണ്ടനിലെ യൂണിവേഴ്സിറ്റിയിൽ ഒരു വർഷം ചെലവഴിച്ചു.
തുടർന്ന് ഒരു ചരിത്ര കോഴ്സ് ഉപേക്ഷിച്ചു.
കൗമാരപ്രായത്തിൽ ഓപ്പറയോട് അഭിനിവേശം വളർത്തിയ അവർ ഒരു ഓപ്പറ ഗായികയാകാൻ ആഗ്രഹിച്ചു.